Resolución do concurso de ideas «Como na casa» - Afundación
Resolución do concurso de ideas para os anteproxectos das residencias do plan «Como na casa»
17-04-2019 31-05-2019 Resolución do concurso de ideas para os anteproxectos das residencias do plan «Como na casa» Consulta aquí a resolución do concurso de ideas para os anteproxectos das residencias do plan «Como na casa»	Afundación socioculturales@afundacion.org Europe/Madrid public true Engadir o calendario
O xurado do concurso de ideas, convocado por Afundación, a Obra Social de ABANCA, para os anteproxectos das sete novas residencias do plan da Xunta «Como na casa» acaba de facer pública a súa resolución. Elsa Urquijo Arquitectos S. L. P. resultou gañadora entre as 12 propostas presentadas. Os membros do xurado valoran especialmente na súa resolución «a arquitectura neutra e sinxela da proposta, que alcanza unha imaxe moi adecuada ao uso previsto, que transmite serenidade e claridade». Subliñan, así mesmo, «a composición en planta moi ordenada, sinxela e intuitiva, cun esquema de funcionamento que articula satisfactoriamente as comunicacións verticais e horizontais». Ademais, o equipo encabezado por Elisabeth Abalo Díaz foi distinguido cun segundo premio e o liderado por Jordi Castro Andrade resultou clasificado en terceiro lugar. As tres propostas presentadas obterán 9000, 6000 e 5000 euros, respectivamente.
A solución elixida en primeiro lugar, presentada en formato de concepto elemental e esquemático, servirá de base para a redacción dos anteproxectos que se utilizarán para licitar os proxectos e obras das sete novas residencias que se construirán nas sete grandes cidades galegas, dentro do plan «Como na casa». A este capítulo a Obra Social de ABANCA destinará 200.000 euros.
O concurso é o resultado da colaboración entre a Xunta de Galicia, ABANCA e Afundación